ร้านนี้คนเต็มตลอด ลูกค้าส่วนใหญ่เป็นนักท่องเที่ยว วันที่ไปคนไทยทั้งร้านเลยค่ะ 
เราเคยไปเที่ยวเมืองเลห์เมื่อหกปีก่อน ฝากท้องไว้กับร้านนี้ทุกวันเลย ครั้งนี้มีให้เลือกอีกหลายร้าน
เลยไปร้านนี้แค่ 2 ครั้งเอง

ร้าน Gesmo's Leh Ladakh 

ร้านตั้งอยู่กลางเมือง Leh เป็นร้านสีเขียวที่ไม่ได้ใหญ่มาก แต่คนเต็มตลอดเวลา ยิ่งช่วงตอนหัวค่ำ
หาที่ยากมาก เมนูเขามีให้เลือกหลายอย่าง หลายชาติเลย แต่อาจจะไม่มีทุกเมนู เพราะว่าบางอย่าง
วัตถุดิบเขาก็ยังมาไม่ถึง วัตถุดิบส่วนมากส่งมาจากศรีนากา  

เราสั่งส่วนมากก็เป็นอาหารนานาชาติ อิอิ กินอาหารอินเดียหลายๆ มื้อก็แอบเลี่ยนเล็กๆ
ราคาอาหารที่นี่เขาไม่แพง มาก และส่วนมากไม่เป็นมังสวิรัตกับไก่ 

เริ่มจากเครื่องดิ่มกันก่อน เมนูนี้แก้อาการปวดหัวได้ดี เพราะอยู่ในที่สูง 3,800 ปวดหัวตลอดๆๆๆ
เครื่องดิ่มเรียกความสดชื่นของพวกเรา
= ชามะนาว =
ที่นี่เป็นชาร้อน ใส่มะนาว กินแล้วสดชื่นดี เปรี้ยวๆ แต่พวกเราแอบใส่้ำตาลเล็กๆ อร่อย

= Chai Tea =
ชาของอินเดียเขาอร่อยดี เราสั่งเป็น ชานม  ชาเขาจะหอมเครื่องเทศ นิดๆ อร่อยดีค่ะ
ไปอินเดียกิน  กินชาทุกวันเลย

= Chicken Sizzler : Rs 350
เราชอบเมนูนี้ของเขามาก ตอนเสริฟมาเสริฟมาในกะทะร้อน เสียงชูช่า ในกะทะร้อนก็มีไก่
ข้าว ผักเคียง มันฝรั่ง แล้วก็ราดเหมือนซอสเห็ดใส่พริกไทยร้อนๆ ไก่ชิ้นใหญ่  หนาวๆ กินร้อนๆ อร่อยดี

= Pomodoro : Rs190
เป็นเส้น Penne กับซอสมะเขือเทศ โรยชีส  เขาผัดมาดีค่ะ เส้นก็ลวกมาพอดี โรยชีสยิ่งอร่อย

= Tandoori Chicken =
ไก่ที่หมักเครื่องเทศแบบ อินเดีย ย่างมาแห้งๆ กลิ่นเครื่องเทศหอม เราสั่งเมนูนี้ทุกร้านเลย5555

= Mushroom pizza : Rs250
ชอบพิซซ่าร้านนี้ ให้ชีสเยอะดี  พิซซ่าเห็ด แป้งกรอบๆ  เป็นพิซซ่าแบบแป้งบาง

ใครไปเที่ยวเลห์ก็อย่าลืมแวะไปร้านนี้  ร้านของเราเหล่าชาวนักท่องเที่ยว 